
BIROULPERMANENT

AL

CAMEREI DEPUTATILOR

Vă înaintăm, alăturat, raportul comun asupra Proiectului de Lege pentru modificarea art.652 din Legea nr.95/2006 privind reforma în domeniul sănătății, transmis Comisiei juridice, de disciplină și imunități și Comisiei pentru sănătate și  familie spre dezbatere în fond cu adresa nr. PLx 448/2026 din data de  8 iunie 2026.

În raport de obiectul și conținutul său, proiectul de lege face parte din categoria legilor organice.

	PREŞEDINTE,

Prof. Univ. Liviu-Bogdan Ciucă              

	PREȘEDINTE,

Prof.univ.dr.Alexandru RAFILA                    

RAPORT   COMUN
asupra Proiectului de Lege pentru modificarea art.652 din Legea nr.95/2026 privind reforma în domeniul sănătății
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină și imunități și Comisia pentru sănătate și  familie au fost sesizate spre dezbatere în fond cu Proiectul de lege pentru modificarea art.652 din Legea nr.95/2026 privind reforma în domeniul  sănătății, transmis cu adresa nr. PLx 448/2026 din data de 8 iunie 2026.

Proiectul de lege are ca obiect de reglementare modificarea art.652 din Legea nr.95/2006, în vederea extinderii protecţiei juridice, prin transpunerea infracţiunii de ultraj asupra personalului medico-sanitar, respectiv asupra personalului medical şi auxiliar, indiferent de forma de exercitare a profesiei şi de unitatea medicală în care îşi desfăşoară activitatea. Totodată, intervenţia legislativă vizează, măsuri menite să protejeze integritatea şi siguranţa angajaţilor din domeniul sănătăţii, să consolideze statutul profesional şi să asigure aplicarea unitară a legii în toate unităţile medicale.

La întocmirea prezentului raport comun, Comisia pentru sănătate și familie a avut în vedere: 

· avizul favorabil, cu observații și propuneri, al Consiliului Legislativ (nr.364/15.04.2026);

· avizul favorabil al Comisiei pentru drepturile omului, culte şi problemele minorităţilor naţionale (nr.7c-6/494/17.06.2026);

· avizul favorabil al Comisiei pentru muncă și protecție socială (nr.7c-9/548/18.06.2026);

· avizul  Consiliului Superior al Magistraturii (nr.3/4560/11.05.2026).

Senatul, în calitate de primă Cameră sesizată, a adoptat proiectul de lege în ședința din 2 iunie 2026.

Membrii Comisiei pentru sănătate și familie au examinat proiectul de lege în ședința din 27 iulie 2026, desfășurată cu prezență fizică și online. La lucrările comisiei au fost prezenți deputații conform listei de prezență.

În conformitate cu prevederile art. 62, din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină și imunități au examinat proiectul de lege în ședința din data de 27 iulie 2026.

La lucrările comisiei, deputații au fost prezenți conform listei de prezență.


În urma dezbaterilor şi a opiniilor exprimate, membrii celor două Comisii  au hotărât, cu majoritate de voturi, să supună Plenului Camerei Deputaților adoptarea Proiectului de lege pentru modificarea art.652 din Legea nr.95/2006 privind reforma în domeniul sănătății, cu amendamente admise  și cu amendament respins care fac parte integrantă din prezentul raport. 

În conformitate  cu  art.117 alin.(4) din Regulamentul Camerei Deputaților prezentul raport va fi  supus reexaminării  Senatului ca primă  Camere Sesizată, care  se va pronunța în procedură de urgență.


În raport de obiectul şi conținutul său, proiectul de lege face parte din categoria legilor organice.


În conformitate cu prevederile art.75 din Constituția României, republicată, și ale art.92 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

	PREŞEDINTE,

Prof. Univ. Liviu-Bogdan Ciucă           
	PREȘEDINTE,

Prof.univ.dr.Alexandru RAFILA  


	SECRETAR,

Petre-Emanoil Neagu


	SECRETAR,

Ana-Smaranda Rinder


AMENDAMENTE ADMISE

	Nr.crt.


	Text 

act normativ de bază 
	Text

adoptat de Senat


	Text propus de comisie

(autorul amendamentului)
	Motivarea

amendamentelor propuse

	1. 
	_
	Titlul legii

Lege pentru modificarea art.652 din Legea nr.95/2006 privind reforma

în domeniul sănătăţii


	Titlul legii

Lege pentru modificarea art.652 din Legea nr.95/2006 privind reforma în domeniul sănătăţii, precum și  pentru exceptarea de la prevederile alin.(1) al Art.XXII din Legea nr.141/2025 privind unele măsuri fiscal-bugetare

	Pentru respectarea normelor de tehnică legislativă.

	2. 
	_
	Articol unic. - Articolul 652 din Legea nr. 95/2006 privind reforma în domeniul sănătății, republicată în Monitorul Oficial al României, Partea I, nr. 652 din 28 august 2015, cu modificările şi completările ulterioare, se modifică şi va avea următorul cuprins: 


	Art. I.- nemodificat
	Pentru respectarea normelor de tehnică legislativă.

	3. 
	Art.652. - (1)
Ameninţarea săvârşită nemijlocit ori prin mijloace de comunicare directă contra unui medic, asistent medical, şofer de autosanitară, ambulanţier sau oricărui alt fel de personal din sistemul sanitar, aflat în exerciţiul funcţiunii ori pentru fapte îndeplinite în exerciţiul funcţiunii, se pedepseşte cu închisoare de la 6 luni la 2 ani sau cu amendă.

(2)
Lovirea sau orice acte de violenţă săvârşite împotriva persoanelor prevăzute la alin. (1), aflate în exerciţiul funcţiunii ori pentru fapte îndeplinite în exerciţiul funcţiunii, se pedepseşte cu închisoare de la 6 luni la 3 ani.

(3)
Vătămarea corporală săvârşită împotriva persoanelor prevăzute la alin. (1), aflate în exerciţiul funcţiunii ori pentru fapte îndeplinite în exerciţiul funcţiunii, se pedepseşte cu închisoare de la 6 luni la 6 ani.

(4)
Vătămarea corporală gravă săvârşită împotriva persoanelor prevăzute la alin. (1), aflate în exerciţiul funcţiunii ori pentru fapte îndeplinite în exerciţiul funcţiunii, se pedepseşte cu închisoare de la 3 la 12 ani.

_

_
	„Art.652. - (1) Amenințarea săvârşită nemijlocit ori prin mijloace de comunicare directă contra personalului medical, auxiliar sanitar, respectiv personalului nemedical care îşi desfăşoară activitatea în unități publice ori private de asistență medicală, indiferent de forma de exercitare a profesiei, aflat în exercițiul funcțiunii ori pentru fapte îndeplinite în exercițiul funcțiunii, se pedepseşte cu închisoare de la 6 luni la 2 ani sau cu amendă.

(2) Lovirea sau alte violențe săvârşite împotriva persoanelor prevăzute la alin.(1), aflate în exercițiul funcțiunii ori pentru fapte îndeplinite în exercițiul funcțiunii, se pedepseşte cu închisoare de la 1 an la 5 ani.

(3) Vătămarea corporală săvârşită împotriva persoanelor prevăzute la alin.(1), aflate în exercițiul funcțiunii ori pentru fapte îndeplinite în exercițiul funcțiunii, se pedepsește cu închisoare de la 2 la 7 ani.

(4) Lovirile sau vătămările cauzatoare de moarte săvârşite împotriva persoanelor prevăzute la alin.(1), aflate în exercițiul funcțiunii ori pentru fapte îndeplinite în exercițiul funcțiunii, se pedepsesc cu închisoare de la 5 la 15 ani.

(5) Omorul săvârşit împotriva persoanelor prevăzute la alin.(1), aflate în exercițiul funcțiunii ori pentru fapte îndeplinite în exercițiul funcțiunii, se pedepseşte cu închisoare de la 15 la 25 ani.

(6) Cu aceeaşi pedeapsă se sancționează faptele comise în condițiile alin.(1) - (5), dacă privesc un membru de familie al persoanelor prevăzute la alin.(1)."
	nemodificat


	

	4. 
	-
	-
	"Art. II. - Începând cu data intrării în vigoare a prezentei legi fac excepţie de la prevederile alin. (1) al articolului XXII din Legea nr. 141/2025 privind unele măsuri fiscal-bugetare, publicată în Monitorul Oficial al României, Partea I, nr. 699 din 25 iulie 2025, cu modificările şi completările ulterioare, unităţile şi instituţiile din subordinea Ministerului Sănătăţii, unităţile sanitare din subordinea ministerelor şi instituţiilor cu reţea sanitară proprie, precum și unitățile sanitare din subordinea autorităților locale, posturile putând fi ocupate cu încadrarea în bugetul aprobat."
Autori:dep.Alexandru Rafila (PSD)

dep.Alexandru-Florin Rogobete (PSD)

dep.Rodica Nassar (PSD)

dep.Remus-Gabriel Mihalcea (PSD)

dep.Ana-Smaranda Rinder(PSD)

dep.Nicolae-Adrian Bara (PSD)

dep.Grațiela Gavrilescu (PSD)

dep.Georgeta Holban (PSD)

dep.George-Adrian Popa (PSD)

dep. Ecaterina-Mariana Szőke (PSD)
	


Anexa nr.2

AMENDAMENTE RESPINSE

	Nr. crt.
	Articolul din lege/anexa/capitol/subcapitol/paragraf/

grupa/titlul/articol/alineat 
	Text amendament propus 

(autor, apartenență politică)
	Motivarea amendamentului

1. Argumente pentru adoptare

2. Argumente pentru respingere
	Cameră

decizională

	1.
	”Art.652 – alin.(6) Cu aceeași pedeapsă se sancționează faptele comise în condițiile alin.(1) – (5), dacă privesc un membru de familie al persoanelor prevăzute la alin.(1) .”


	Text propus:

”Aceleași pedepse prevăzute la alin (1) –(5) se aplică  și în cazul faptelor comise împotriva membrilor familiilor personalului medical auxiliar sau sanitar, respectiv personalului nemedical care își desfășoară activitatea în unități publice, indiferent de forma de exercitare a profesiei.”

Autor:

deputat Vedinaș Verginia 

(Grup S.O.S.România)


	1.Argumentare pentru rigoarea textului:

 în forma actuală, textul este neclar, nu se înțelege regimul pedepselor, se face referire la ”sancțiuni” sau ”sancționare”, care are o altă semnificație în penal.

2.Respins la vot
	Camera Deputaților

